open-index/open-wikipedia-markdown huggingface dataset:
ஆகஸ்டு ஃப்ரெட்ரிச் கேமரர்

**ஆகஸ்ட் ஃப்ரெட்ரிச் கேமரர்** (1767–1837) தென்னிந்தியாவில் ஒரு டேனிஷ் கிறிஸ்தவ மதபோதகராக இருந்தவர். அவர் திருக்குறளின் முதல் ஜெர்மன் மொழிபெயர்ப்பாளராக அறியப்படுகிறார்.

## வாழ்க்கைக் குறிப்பு
ஆகஸ்ட் ஃப்ரெட்ரிச் கேமரர் டேனிஷ்-ஹாலே மிஷனின் ஒரு பகுதியாக 1791-ஆம் ஆண்டு மே 14-ஆம் தேதி அன்று டிரான்க்பார் என்று அன்று ஐரோப்பியர்களால் அழைக்கப்பட்ட தரங்கம்பாடிக்கு வந்தார். இவரது இப்பயணம் "டிரான்க்பார் மிஷன்" என்று அழைக்கப்படுகிறது. அவர் 1803-இல் திருக்குறளின் முதல் இரண்டு பாகங்களான அறத்துப்பாலையும் பொருட்பாலையும் ஜெர்மன் மொழியில் மொழிபெயர்த்து வெளியிட்டார். டிரான்க்பார் மிஷனின் கடைசி மதபோதகராக இருந்த இவர் 1837-இல் இறந்தார்.

## மேற்கோள்கள்

பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ்-ஜெர்மானிய மொழிபெயர்ப்பாளர்கள்
பகுப்பு:திருக்குறள் மொழிபெயர்ப்பாளர்கள்
சார்லஸ் எட்வர்ட் கோவர்

*** சார்லஸ் எட்வர்ட் கோவர்*** (1835-1872) இந்தியாவின் மதராஸ் பட்டணத்தில் (இன்றைய சென்னை) இருந்த ஒரு ஆங்கிலேய நாட்டுப்புறவியலாளர் ஆவார். அவர் திருக்குறளை ஆங்கிலத்தில் மொழிபெயர்த்த முன்னோடிகளில் ஒருவராவார்.

## வாழ்க்கைக் குறிப்பு
கோவர் இங்கிலாந்தின் மிடில்செக்ஸ் மாகாணத்திலுள்ள பாப்லர் என்ற ஊரைச் சேர்ந்த தாமஸ் கோவர் என்பவரின் மகனாவார். 1864-ஆம் ஆண்டில் சென்னை எழும்பூரில் உள்ள மெட்ராஸ் இராணுவ ஆண்கள் அனாதை விடுதியின் முதல்வராகவும் செயலாளராகவும் நியமிக்கப்பட்டார். 1868-இல் "இராயல் ஆசியாடிக் சொசைட்டி" என்ற அமைப்பின் உறுப்பினராகச் சேர்ந்த கோவர், 1871–1872 காலகட்டத்தில் அதிலிருந்து விலகிக்கொண்டார். இவர் கலை சங்கத்தின் உறுப்பினராகவும், மானுடவியல் சங்கத்தின் உறுப்பினராகவும் இருந்தவர்.

கோவர் 1863-இல் கிளாரா கெர்ட்ரூட் டெய்லர் என்ற பெண்மணியை மணந்தார். கோவர் தம்பதியர் ஐந்து குழந்தைகளைப் பெற்றனர். 1872-ஆம் ஆண்டு செப்டம்பர் 18-ஆம் தேதியன்று ரத்தக்கசிவின் காரணமாக கோவர் சென்னையில் இறந்தார். சென்னையிலுள்ள புனித ஆண்ட்ரூ தேவாலயத்தில் இவரது உடல் அடக்கம் செய்யப்பட்டது.

## படைப்புகள்
கோவர் சென்னையில் 1865-இல் "இந்திய எடைகள் மற்றும் அளவீடுகள், அவற்றின் நிலை மற்றும் தீர்வு" என்ற தலைப்பில் ஒரு துண்டுப்பிரசுரம் எழுதினார். 1866-ஆம் ஆண்டு அவர் ஆசியாடிக் சொசைட்டிக்கு "தென்னிந்தியாவில் பொங்கல் திருவிழா" (*Journal,* new ser. v. 91–118) என்ற ஒரு ஆய்வறிக்கையை எழுதிக் கொடுத்தார். அதில் பொங்கல் பண்டிகையானது பழைய ஆரிய வாழ்வியலின் எச்சம் என்று தனது முடிவினை அறிவித்தார். ஆயின் இதற்குத் தரவேதும் அவர் கொடுக்கவில்லை. தனது மற்றொரு பங்களிப்பாக தென்னிந்தியாவின் தார்மீக நிலை பற்றியும் மதக் கண்ணோட்டங்களின் அடிப்படையில் சாதி அமைப்பினைக் குறித்த பார்வை பற்றியுமான ஆராய்ச்சியினை வெளியிட்டார். இவ்வாய்வு பண்டைய கனரா பகுதிகளின் பிரபலமான பாடல்களின் தொகுப்பின் அடிப்படையில் அமைந்ததாகும். இவ்வாராய்ச்சி அறிக்கையை கோவர் ஆங்கிலக் கவிதை வடிவில் பதிப்பித்தார்.

கார்ன்ஹில் இதழுக்காக (Cornhill Magazine) இந்திய நாட்டுப்புற மரபுகளைப் பற்றிய கட்டுரைகளையும் கோவர் எழுதினார். 1872-இல் "தென்னிந்தியாவின் நாட்டுப்புறப் பாடல்கள்" (The Folk-Songs of Southern India) என்ற தலைப்பில் கோவர் தனது கட்டுரைகளைத் தொகுத்தளித்தார். இந்த புத்தகத்தில் திருக்குறளின் தேர்ந்தெடுக்கப்பட்ட சில குறட்பாக்களை ஆங்கிலத்தில் செய்யுள் வடிவில் மொழிபெயர்த்து "ஓட்ஸ் ஃப்ரம் தி குரள்" (*Odes from the Kural*) என்ற தலைப்பில் வெளியிட்டார். நேதனியல் எட்வர்ட் கிண்டர்ஸ்லி, எல்லீசன் மற்றும் வில்லியம் ஹென்றி ட்ரூ ஆகியோருக்குப் பிறகு குறளை ஆங்கிலத்தில் மொழிபெயர்த்த நான்காவது நபர் கோவர் ஆவார்.

## மேற்கோள்கள்

பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
பகுப்பு:1835 பிறப்புகள்
பகுப்பு:1875 இறப்புகள்
பகுப்பு:திருக்குறள் மொழிபெயர்ப்பாளர்கள்
பாலாஜி தரணிதரன்

**பாலாஜி தரணீதரன்** (*Balaji Tharaneetharan*) ஓர் தமிழ்த் திரைப்பட இயக்குநர் ஆவார். இவர் 2012 ஆம் ஆண்டு நவம்பர் 30 அன்று வெளியான நகைச்சுவைத் திரைப்படமான நடுவுல கொஞ்சம் பக்கத்த காணோம் படத்தில் இயக்குநராக அறிமுகமானார்.

## பின்னணி
பாலாஜி தரணீதரன், விஜய் சேதுபதி முக்கியக் கதாபாத்திரத்தில் நடித்த நடுவுல கொஞ்சம் பக்கத்த காணோம் (2012) என்ற நகைச்சுவைத் திரைப்படத்தின் மூலம் இயக்குநராக அறிமுகமானார். இந்த படம் ஒளிப்பதிவாளர் சி. பிரேம் குமாரின் வாழ்க்கையில் நடந்த ஒரு நிஜ வாழ்க்கை சம்பவத்தை அடிப்படையாகக் கொண்டதாகக் கூறப்படுகிறது. மேலும், ஒரு இளைஞன் தனது வாழ்க்கையில் திருமணம் செய்து கொள்ளவிருக்கும் நேரத்தில் சில நாட்களை மறக்கும் ஒரு நகைச்சுவையான கதையாக வந்தது. வாரணம் ஆயிரம் படத்தில் உதவி ஒளிப்பதிவாளராகப் பணிபுரிந்த போது பிரேம் குமார் தனது நினைவை இழந்தார். திருமணத்திற்கு இரண்டு நாட்களுக்கு முன்பு அவர் மூன்று நண்பர்களுடன் துடுப்பாட்டம் விளையாடச் சென்றார். பந்தை பிடிக்க முயன்றபோது, அவர் கீழே விழுந்து தற்காலிகமாக நினைவாற்றலை இழந்தார். அவருடன் இருந்த பாலாஜி தரணீதரன், சம்பவத்தை அடிப்படையாகக் கொண்டு ஒரு கதையை எழுதத் தொடங்கினார்.

பிரேம் குமாருடன் இருந்த மற்ற சாட்சிகளில் ஒருவரான பகவதி பெருமாள் இந்த படத்தில் தானும் நடிக்க ஒப்புக்கொண்டார். அதே நேரத்தில் பாதிக்கப்பட்ட பிரேம் குமார் ஒளிப்பதிவை தானே கையாண்டார்.

## வெளியீடு
நடுவுல கொஞ்சம் பக்கத்த காணோம் செப்டம்பர் 2012இல் வெளியிடப்படவிருந்தது. திரைத்துறையிலிருந்து விமர்சகர்கள் மற்றும் ஆளுமைகளுக்கான முன்னோட்ட காட்சிகள் நடத்தப்பட்டன. இந்த படம் ஊடகங்கள் மற்றும் பல்வேறு இயக்குநர்கள் மற்றும் தொழில்நுட்ப வல்லுநர்களிடமிருந்து நல்ல விமர்சனங்களைப் பெற்றது. அதன் நேர்மறையான வரவேற்பைத் தொடர்ந்து, ஒரு பரந்த வெளியீட்டை அடைய பட வெளியீட்டை ஒத்திவைக்க குழு முடிவு செய்தது. இதன் விளைவாக விமர்சகர்களிடமிருந்து மிகவும் நேர்மறையான விமர்சனங்களை பெற திரையிடப்பட்டது. தி டைம்ஸ் ஆஃப் இந்தியா சேர்ந்த எம்.சுகாந்த் 5 க்கு 4-மதிப்பெண்ணைக் கொடுத்தார். தி இந்து நாளிதழின் கே. ஆர். மணிகண்டன் "ஒரு எளிய கதை மற்றும் திறமையான புதுவரவுகள் ஒரு சிறிய அணி எனவும், ஒரு ஆரோக்கியமான பொழுதுபோக்குப் படம்" என்றார்.

## விருது
அடுத்த ஆண்டு விருது விழாக்களில் இந்தப் படம் சிறப்பாக செயல்பட்டது. முன்னணி அறிமுக இயக்குநராக பாலாஜிக்கு அங்கீகாரத்தைப் பெற்றுத் தந்தது. சிறந்த திரைக்கதைக்காக விஜய் விருதுகள், எடிசன் விருதுகள் ஆகியவற்றில் விருதுகளை பெற்றது.

## அடுத்த முயற்சி
சனவரி 2013 இல், பாலாஜி தனது இரண்டாவது படமான சீதக்காதி என்ற படத்தை வாசன் விஷுவல் வென்ச்சர்ஸின் தயாரிப்பில் இயக்கத் தொடங்கினார். இருப்பினும், ஒரு வருடத்திற்குப் பிறகு, தான் இந்த முயற்சியை தற்காலிகமாக நிறுத்திவிட்டதாகவும் பின்னர் மீண்டும் தொடங்குவதாகவும் அறிவித்தார். ஆகஸ்ட் 2014இல், இவர் தனது அடுத்த முயற்சியாக ஒரு பக்க கதை என்ற தலைப்பில் ஒரு படத்தை இயக்கவிருப்பதாக அதிகாரப்பூர்வ அறிவிப்பை வெளியிட்டா. மேலும் இதில் நடிகர் ஜெயராமின் மகன் காளிதாஸ் ஜெயராம் முக்கியக் கதாபாத்திரத்தில் நடிப்பதாகவும் தெரிவித்தார். இதைத் தொடர்ந்து, இவர் விஜய் சேதுபதியின் நடிப்பில் சீதக்காதி படத்தை இயக்கினார். ஆகும், இதில் நடுவுள்ள கொஞ்சம் பக்கத்த காணோம் படத்திற்குப் பிறகு இருவரும் மீண்டும் இணைந்தார்கள்.

## சான்றுகள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
இரா. மணி

**இரா. மணி** (*R Mani*) என்பவர் இந்திய அரசியல்வாதி ஆவார். இவர் சேலம் மாவட்டம் ஓமலூரில் வசித்து வருகின்றார். மணி பெங்களூரு பல்கலைக்கழகத்தில் சட்டத்தில் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர் மே 2021-ல் தமிழ்நாடு சட்டப் பேரவைக்கு நடைபெற்ற தேர்தலில் ஓமலூர் சட்டமன்றத் தொகுதியில் அஇஅதிமுக வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
துக்ளக் தர்பார்

***துக்ளக் தர்பார்*** (*Tughlaq Durbar*) 2021ஆம் ஆண்டு வெளியான தமிழ் மொழி அரசியல் நையாண்டி தொலைக்காட்சித் திரைப்படமாகும். இது அறிமுக இயக்குநர் டெல்லி பிரசாத் தீனதயாளனால் எழுதி இயக்கப்பட்டது. திரைக்கதையையும், உரையாடல்களையும் பாலாஜி தரணிதரன் எழுதியிருந்தார். இந்த படத்தில் விஜய் சேதுபதி, இராதாகிருஷ்ணன் பார்த்திபன், ராசி கன்னா, மஞ்சிமா மோகன், கருணாகரன் , பகவதி பெருமாள் ஆகியோர் துணை வேடங்களில் நடித்துள்ளனர். இந்த படத்திற்கு கோவிந்த் வசந்தா இசையமைத்துள்ளார். மனோஜ் பரமஹம்சா, மகேந்திரன் ஜெயராஜு ஒளிப்பதிவு செய்ய, ஆர். கோவிந்தராஜ் படத்தொகுப்பு செய்துள்ளார். இந்த படம் விநாயகர் சதுர்த்தியின் போது (10 செப்டம்பர் 2021) சன் தொலைக்காட்சியில் நேரடியாக ஒளிபரப்பப்பட்டது. பின்னர் அடுத்த நாள் நேர்மறையான விமர்சனங்களால் நெற்ஃபிளிக்சில் டிஜிட்டல் வெளியீட்டிற்கு திட்டமிடப்பட்டது.

## நடிகர்கள்

## மேற்கோள்கள்

## வெளி இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
சூரிய நகரம்

***சூரிய நகரம்*** (*Sooriya Nagaram*) என்பது 2012ஆம் ஆண்டு வெளியான இந்தியத் தமிழ்த் திரைப்படமாகும். இதை எம். செல்லமுத்து எழுதி இயக்கியிருந்தார். எக்ஸ். பி. ராஜன் தயாரித்திருந்தார். இந்த படத்தில் ராகுல் ரவீந்திரன், மீரா நந்தன், ஆர். வி. உதயகுமார், கஞ்சா கறுப்பு ஆகியோர் நடித்துள்ளனர். இது இசையமைப்பாளர் ரான் ஈத்தன் யோஹானின் முதல் திரைப்படமாகும் (பென் வயல்லி என அழைக்கப்படுகிறார்). படம் 30 மார்ச் 2012 அன்று வெளியிடப்பட்டது. இது வெளியானதும் எதிர்மறையான விமர்சனங்களைப் பெற்றது. மேலும், விமர்சன ரீதியாகவும் வணிக ரீதியாகவும் சிறப்பாக செயல்படவில்லை.

## கதை
சாதி வெறி கொண்ட சமூகம் ஒரு இளம் பெண்ணையும், அவளுடைய காதலனையும் அவளது சொந்த சகோதரனே கொல்வது போன்ற கதைய வெளிப்படுத்துகிறது.

## நடிப்பு
* வெற்றிவேலாக ராகுல் ரவீந்திரன்
* தமிழ்செல்வியாக மீரா நந்தன் 
* ஆர். வி. உதயகுமார்
* கஞ்சா கறுப்பு
* மனோபாலா
* மெக்கானிக்காக சூரி 
* மாரியாக அஞ்சாதே ஸ்ரீதர்
* விவேக் ராஜகோபால்

## தயாரிப்பு
படத்திற்காக, குழுவினர் மதுரைக்கு அருகில் ஒரு வாகனம் பழுது பார்க்கும் இடம் போன்ற ஒரு அரங்கினை அமைத்திருந்தனர். முதல் காட்சி இங்கே படமாக்கப்பட்டது. இயக்குநர் பாரதிராஜா, முதல் காட்சியைத் தொடங்கி வைத்தார்.

## ஒலிப்பதிவு
வைரமுத்து எழுதிய அனைத்து பாடல்களுக்கும் அறிமுக இசையமைப்பாளர் பென் வயலி இசையமைத்திருந்தார். *திங்க் மியூசிக் இந்தியா* நிறுவனம் படத்தின் இசை உரிமையை வைத்திருக்கிறது.

## சான்றுகள்

பகுப்பு:மதுரைக்களத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பிலோமின் ராஜ்

**பிலோமின் ராஜ்** (*Philomin Raj)* தமிழ் படங்களில் பணிபுரியும் ஓர் படத்தொகுப்பாளர் ஆவார். இவர் லோகேஷ் கனகராஜுடன் அடிக்கடி இணைந்து பணியாற்றி வருகிறார். மேலும் அவருடைய தொழில் வாழ்க்கையின் தொடக்கத்திலிருந்தே அவருடன் பணியாற்றினார்.

## தொழில்
இவர் மாநகரம் (2017) படத்திற்காக மிகவும் பிரபலமானவராக அறியப்படுகிறார். அந்தப் படத்திற்காக இவர் சிறந்த ஆசிரியருக்கான விஜய் விருதைப் பெற்றார்.  தி இந்து மாநகரம் பற்றிய தனது விமர்சனத்தில், "படத்தொகுப்பு பல்வேறு கதாபாத்திரங்களையும், மற்றவற்றைப் பற்றியும் உங்களுக்கு ஆர்வத்தை ஏற்படுத்துகிறது " என்று எழுதியது. கைதி (2019) படத்தில் ராஜ் தனது பணிக்காக பாராட்டுகளைப் பெற்றார்.

## திரைப்படவியல்

## விருதுகளும், பரிந்துரைகளும்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்படத் தொகுப்பாளர்கள்
பகுப்பு:வாழும் மக்கள்
புகளூர் நகராட்சி

**புகழூர் நகராட்சி**, தமிழ்நாட்டின் கரூர் மாவட்டத்தின் மண்மங்கலம் வட்டத்தில் உள்ள புஞ்சை புகழூர் மற்றும் காகித ஆலை புகழூர் ஆகிய பேரூராட்சிகளை இணைத்து புகழூர் நகராட்சியை உருவாக்குவதற்கான அரசாணையை 16 அக்டோபர் 2021 அன்று  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா ஆணை பிறப்பித்துள்ளார்.

## இதனையும் காண்க
* புஞ்சை புகலூர் 
* புகழூர் காகித ஆலை
* தமிழக நகராட்சிகள்

## மேற்கோள்கள்

கரூர் மாவட்ட நகராட்சிகள்
பள்ளப்பட்டி நகராட்சி

**பள்ளப்பட்டி நகராட்சி**, தமிழ்நாட்டின் கரூர் மாவட்டத்தின் அரவக்குறிச்சி வட்டத்தில் அமைந்த பள்ளப்பட்டி பேரூராட்சியை மூன்றாம் நிலை நகராட்சியாக தரம்  உயர்த்தப்படுவதாக நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா ஆணை பிறப்பித்துள்ளார். 

## இதனையும் காண்க
* பள்ளப்பட்டி (கரூர்)

## இதனையும் காண்க
* தமிழக நகராட்சிகள்
## மேற்கோள்கள்

பகுப்பு:கரூர் மாவட்ட மூன்றாம் நிலை நகராட்சிகள்
பொன்னேரி நகராட்சி

**பொன்னேரி நகராட்சி**, தமிழ்நாட்டின் திருவள்ளூர் மாவட்டம், பொன்னேரி வட்டத்தின் தலைமையிடமாக பொன்னேரி பேரூராட்சியை மூன்றாம் நிலை நகராட்சியாக தரம் உயர்த்துவதற்கான அரசாணையை 16 அக்டோபர் 2021 அன்று  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா பிறப்பித்துள்ளார்.

## மேற்கோள்கள்

பகுப்பு:திருவள்ளூர் மாவட்டத்தில் உள்ள நகராட்சிகள்
எஸ். புரட்சிமணி

**எஸ். புரட்சிமணி** (*S. Puratchimani*) என்பவர் இந்திய அரசியல்வாதி ஆவார். இவர் 1996 தமிழ்நாடு சட்டமன்றத் தேர்தலில் மங்களூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதி பட்டியல் சாதியினரின் வேட்பாளர்களுக்கு ஒதுக்கப்பட்டது. இவர் தமிழ் மாநில காங்கிரசு கட்சியின் சார்பில் போட்டியிட்டு வெற்றிபெற்றார்.

## மேற்கோள்கள்

 
பகுப்பு:தமிழ் மாநில காங்கிரசு அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
டிக்கெட் (2017 திரைப்படம்)

***டிக்கெட்*** (*Ticket*) என்பது இராகவ் ரங்கநாதன் எழுதி இயக்கி 2021இல் வெளியான இருமொழி நகைச்சுவைத் திரைப்படமாகும்.இப்படத்தை பிரீதா ராகவ் தயாரித்தார். தமிழிலும், ஆங்கிலத்திலும் படமாக்கப்பட்ட இந்த படத்தில், கார்த்திக் குமார், லட்சுமி பிரியா சந்திரமெளலி சனம் ஷெட்டி ஆகியோருடன் இராகவ் முக்கியக் கதாபாத்திரத்தில் நடித்துள்ளார்.

இந்தத் திரைப்படம் 2017இல் இலண்டன் இந்திய திரைப்பட விழாவில் திரையிடப்பட்டது. இலண்டன், வெம்பிளி, பர்மிங்காம் ஆகிய இடங்களில் காட்சிகள் நடத்தப்பட்டன.

## நடிப்பு
* அவினாஷ் ரவிச்சந்தராக ராகவ் ரங்கநாதன் 
* அல்திப் உசேனாக கார்த்திக் குமார் 
* ஷாலினியாக லட்சுமி பிரியா சந்திரமெளலி
* ரியாவாக சனம் ஷெட்டி 
* ஒரு உள்ளூர் டானாக பப்லு பிரித்திவிராஜ் 
* சோனாவாக ஐஸ்வர்யா
* வட்சன் சக்கரவர்த்தி 
* கவிதாலயா கிருஷ்ணன் 
* பாலாஜி வேணுகோபால்
* பிரியா பிரான்சிஸாக ஷைலஜா செட்லூர்

## தயாரிப்பு
இந்தத் திரைப்படம் ராகவ் ரங்கநாதனின் அறிமுக இயக்கத்தில் வெளியானது. அவர் *டிக்கெட்* "கருப்பு நகைச்சுவையுடன் கூடிய பரபரப்பூட்டும் திரைப்படம்" என்று அறிவித்தார். இந்தத் திரைப்படம் 2015 நடுப்பகுதியில் படப்பிடிப்பைத் தொடங்கி 2016இல் முன்னேறியது.  படத்தின் தலைப்பு இறப்பைக் குறிப்பிடும் "டிக்கெட் வாங்கிட்டான்!" என்ற தமிழ் சொற்றொடராகும்.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
குதிரைவால்

***குதிரைவால்*** (*Kuthiraivaal*) என்பது 2021 ஆம் ஆண்டு தமிழ் -மொழியில் வெளியான உளவியல் பரபரப்பூட்டும் திரைப்படம் ஆகும். ஜி.ராஜேஷ் எழுதிய கதையை மனோஜ் லியோனல் ஜாக்சன், ஷ்யாம் சுந்தர் ஆகியோர் இணைந்து இயக்கியிருந்தனர். இந்த படத்தில் கலையரசன், அஞ்சலி பாட்டீல், சௌம்யா ஜெகன்மூர்த்தி, ஆனந்த் சாமி , சேத்தன் ஆகியோர் முக்கிய கதாபாத்திரங்களில் நடித்துள்ளனர். குதிரை வால் கொண்ட மனிதன், வால் இல்லாத குதிரை, வானத்தில் சூரியனும், சந்திரனும் ஒரே நேரத்தில் தோன்றுவது போன்ற மாய யதார்த்தக் கூறுகளை இந்த படம் கொண்டுள்ளது.   ஆளவந்தான் போன்ற மந்திர யதார்த்தத்தின் கருத்தை பயன்படுத்திய சில தமிழ் படங்களில் ஒன்றாக இந்த படம் கருதப்படுகிறது. பெர்லின் விமர்சகர்கள் திரைப்பட விழாவில் சர்வதேச வெளியீட்டுக்கு பரிந்துரைக்கப்பட்ட முதல் இந்திய திரைப்படம் இதுவாகும். பிரான்ஸ் காஃப்காவின் *தி மெட்டாமார்போசிஸ்* என்ற புதினத்திலிருந்து இந்த படம் தழுவலாக எடுக்கப்பட்டது.

## சான்றுகள்
## வெளி இணைப்புகள்
* 
பகுப்பு:இந்தியத் தமிழ்த் திரைப்படங்கள்
பகுப்பு:2022 தமிழ்த் திரைப்படங்கள்
வில்வாரணி

**வில்வாரணி** (ஆங்கிலம்: *Vilvarani*) இந்தியாவில் தமிழ்நாடு மாநிலத்தில் திருவண்ணாமலை மாவட்டத்திலுள்ள கலசபாக்கம் வட்டம் மோட்டூர் ஊராட்சிக்கு உட்பட்ட ஒரு பஞ்சாயத்து கிராமமாகும்.

## See also
* திருவண்ணாமலை மாவட்டம்

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
மானாமதுரை நகராட்சி

**மானாமதுரை நகராட்சி,**, சிவகங்கை மாவட்டம், மானாமதுரை வட்டத்தின் நிர்வாகத் தலைமையிடமாக உள்ள மானாமதுரை பேரூராட்சி 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை,  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
* மானாமதுரை
*தமிழக நகராட்சிகள்

## மேற்கோள்கள்

சிவகங்கை மாவட்ட நகராட்சிகள்
ஏ. மாரியப்பன் முதலியார்

**ஏ. மாரியப்பன் முதலியார்** (*A. Mariappan Mudaliar*)  இந்தியாவைச் சேர்ந்த ஓர் அரசியல்வாதியும் தமிழ்நாட்டின் சட்டமன்ற உறுப்பினராகவும் இருந்தார். மக்களுக்கு தொண்டு செய்யும் வள்ளல் குணம் கொண்ட இவர் 1957 ஆம் ஆண்டில் நடைபெற்ற தேர்தலில் சேலம் - I தொகுதியில் இந்திய தேசிய காங்கிரசு வேட்பாளராகப் போட்டியிட்டு  தமிழ்நாடு சட்டமன்றத்திற்கு தேர்ந்தெடுக்கப்பட்டார்.

செங்குந்தர் கைக்கோள முதலியார் குடும்பத்தில் மாரியப்பன் பிறந்தார்.

1952 ஆம் ஆண்டு முதல் 1971 ஆம் ஆண்டு வரை மாரியப்பன் முதலியார் அம்மாபேட்டை கைத்தறி நெசவாளர் கூட்டுறவு சங்கத்தின் தலைவராக இருந்தார். இந்த கூட்டுறவு சங்கம் தமிழ்நாட்டின் மிகப் பழமையானதும்  மிகப்பெரியதுமாகும். இச்சங்கம் ஆயிரக்கணக்கான நெசவாளர்களின் பொருளாதாரத்தை மேம்படுத்தியது.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
முசிறி நகராட்சி

**முசிறி நகராட்சி**, தமிழ்நாட்டின் திருச்சி மாவட்டத்தில் உள்ள முசிறி வட்டத்தின் நிர்வாகத் தலைமையிடமான முசிறி முதல்நிலை பேரூராட்சியை 16 அக்டோபர் 2021 அன்று நகராட்சியாக தரம் உயர்த்துவதற்கான  அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
* முசிறி 
* தமிழக நகராட்சிகள்

## மேற்கோள்கள்

பகுப்பு:திருச்சிராப்பள்ளி மாவட்ட நகராட்சிகள்
லால்குடி நகராட்சி

**இலால்குடி நகராட்சி**, தமிழ்நாட்டின் திருச்சிராப்பள்ளி மாவட்டம், இலால்குடி வட்டத்தின்  நிர்வாகத் தலைமையிடமான இலால்குடி பேரூராட்சி 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
* இலால்குடி 
* தமிழக நகராட்சிகள்

## மேற்கோள்கள்

 
திருச்சிராப்பள்ளி மாவட்ட நகராட்சிகள்
இடங்கணசாலை நகராட்சி

**இடங்கணசாலை நகராட்சி** தமிழ்நாட்டின் சேலம் மாவட்டம், சங்ககிரி வட்டத்தின் நிர்வாகத் தலைமையிட நகரம் ஆகும். முன்னர் பேரூராட்சியாக இருந்த இடங்கணசாலை, 16 அக்டோபர் 2021 அன்று நகராட்சியாக தரம் உயர்த்தப்பட்டதற்கான அரசாணையை,  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
* தமிழக நகராட்சிகள்

## மேற்கோள்கள்

பகுப்பு:சேலம் மாவட்ட நகராட்சிகள்
செருமேனியம் டெட்ராபுரோமைடு

**செருமேனியம் டெட்ராபுரோமைடு** (*Germanium tetrabromide*) GeBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். திண்ம நிலை செருமேனியத்துடன் வாயுநிலை புரோமின் வினைபுரிவதால் இச்சேர்மம் உருவாகிறது.

:Ge + 2Br2 -> GeBr4

இவ்வினையில் GeBr4 83.3 கிலோகலோரி/மோல் என்ற உருவாதல் வெப்பத்தைக் கொண்டுள்ளது.

25 °செல்சியசு வெப்பநிலையில் செருமேனியம் டெட்ராபுரோமைடு ஒரு நீர்மமாக, வலுவாகப் பிண்ணிப் பிணைந்து இணைந்த நீர்மக் கட்டமைப்பாக உருவாகிறது. அறை வெப்பநிலைக்கு கீழ் -60 செல்சியசு வெப்பநிலையில் கனசதுரக் கட்டமைப்பையும், குறைவான வெப்பநிலைகளில் ஒற்றைச்சாய்வு β வடிவத்தையும் இது ஏற்கிறது. 

## மேற்கோள்கள்

பகுப்பு:செருமேனியம்
பகுப்பு:செருமேனியம் சேர்மங்கள்
பகுப்பு:புரோமைடுகள்
ஆர்சனிக்(III) தெலூரைடு

**ஆர்சனிக் தெலூரைடு** (*Arsenic telluride*) As2Te3 என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். α,β என்ற இரண்டு வடிவங்களில் ஆர்சனிக் தெலூரைடு காணப்படுகிறது. α வடிவம் ஒற்றைச்சாய்வு கட்டமைப்பிலும் β வடிவம் சாய்சதுர அறுமுகக் கட்டமைப்பிலும் உள்ளன. ஒற்றைச்சாய்வு α வடிவம் அதிக அழுத்தத்தில்  β வடிவ ஆர்சனிக் தெலூரைடாக மாறுகிறது.. அதிக மின்சுமை கடத்தும் எலக்ட்ரான் துளைகள் கொண்ட இச்சேர்மம் ஒரு குறைக்கடத்தியாக செயல்படுகிறது. ஆர்சனிக் தெலூரைடை நேரியல்சாரா ஒளியியலில் பயன்படுத்த ஆய்வுகள் நடைபெற்று வருகின்றன.

## மேற்கோள்கள்

பகுப்பு:ஆர்செனிக்
பகுப்பு:ஆர்சனிக்கு சேர்மங்கள்
பகுப்பு:தெலூரைடுகள்
2021 காந்தகார் குண்டுவெடிப்பு

**2021 காந்தகார் குண்டுவெடிப்பு** (*2021 Kandahar bombing*)  ஆப்கானித்தானில் உள்ள காந்தகார் நகரத்தில் இமாம் பார்கா பள்ளிவாசலில்  2021 ஆம் ஆண்டு அக்டோபர் மாதம் 15 ஆம் நாளன்று ஒரு தற்கொலை குண்டு வெடிப்பு சம்பவமாக நிகழ்ந்தது. சியா இசுலாம் வழிபாட்டாளர்களின்  வெள்ளிக்கிழமை பிரார்த்தனையில் இத்தாக்குதல் நடந்தது. குறைந்தது 65 பேர் கொல்லப்பட்டனர் மற்றும் 70 எண்ணிக்கைக்கும் மேற்பட்ட பேர் படுகாயமடைந்தனர்.  இசுலாமிய அரசு - கோரசன் மாகாணம் இந்த தாக்குதலுக்கு பொறுப்பேற்றுள்ளது என்று குழுவின் ஊடக பிரிவான  அமாக் வெளியிட்ட அறிக்கையில் தெரிவிக்கப்பட்டுள்ளது. குண்டூசில் உள்ள சியா பள்ளிவாசலில்  இசுலாமிய அரசு - கோரசன் மாகாணம் நடத்திய குண்டுவெடிப்பில் ஒரு வாரத்திற்குப் பிறகு குறைந்தது 50 பேர் கொல்லப்பட்டனர். இந்த தாக்குதலைத் தொடர்ந்து, சியா பள்ளிவாசல்களுக்கு பாதுகாப்பு வழங்குவதாக தலிபான்கள் உறுதியளித்துள்ளனர். 

## மேற்கோள்கள்

பகுப்பு:ஆப்கானித்தானில் தீவிரவாதம்
பகுப்பு:2021 நிகழ்வுகள்
அர்த்தமாகதிப் பிராகிருதம்

**அர்த்தமாகதிப் பிராகிருதம்** என்பது, தற்கால பிகார் மற்றும் உத்தரப் பிரதேசம் ஆகிய பகுதிகளில் பேசப்பட்டு வந்ததாகக் கருதப்படும் ஒரு நடு இந்தோ-ஆரிய மொழியும், நாடகப் பிராகிருத மொழியுமாகும். மேலும், இம்மொழி சில முற்காலச் சமண மற்றும் பௌத்த நாடகங்களில் பயன்படுத்தப்பட்டுள்ளது. இது பெரும்பாலும் ஒரு மைய இந்தோ-ஆரிய மொழியாயிருக்கக்கூடும். மேலும், இது பாலி மற்றும் பிற்கால சௌரசேனிப் பிராகிருதம் ஆகியவற்றோடு தொடர்புடையதாயுமிருக்கலாம்.

இது வட்டார மாகதிப் பிராகிருதத்தின் முன்னோடி மொழியாகக் கருதப்பட்டதால் இப்பெயரைப் பெற்றது (பொருள்: அரை-மாகதி).

## பாலியுடனான தொடர்பு
தேரவாத பௌத்த மரபு, நீண்டகாலமாக பாலியும் மாகதி மொழியும் ஒத்தவை எனக் கருதி வந்ததோடு, இதற்கும் ** மொழிக்கும் பல ஒப்புமைகள் இருந்துள்ளன.  மொழி சமண அறிஞர்களால் பெருமளவில் பயன்படுத்தப்பட்டதோடு,சமண ஆகமங்களில் இடம்பெற்றுள்ளது. கௌதம புத்தரும், தீர்த்தங்கரர் மகாவீரரும் மகதத்தில் அறவுரையாற்றியுள்ளனர்.

அர்த்தமாகதிக்கும், பிற்கால மாகதிப் பிராகிருதத்துக்குமிடையில் வேற்றுமைகள் உள்ளதோடு, இவ்வேற்றுமைகள் பாலிமொழியுடனான வேற்றுமைகளுடன் ஒத்துள்ளது. எடுத்துக்காட்டாக, அர்த்தமாகதியில் வரலாற்று ரீதியான, [ல்] ஓசை காணப்படும் அதேவேளை, பிற்கால மாகதியில் [ல்] ஓசை [ர்] ஓசையாக மாற்றம் பெற்றுள்ளது. மேலும், பெயர்ச்சொல் வடிவ மாற்றத்தில், அர்த்தமாகதியில் சொற்கள் [-ஓ] முடிவைப் பெறும் அதேவேளை, மாகதிப் பிராகிருதத்தில் [-ஏ] முடிவு பல இடங்களில் வருகிறது.

பாலி: *[[தம்மபதம்]]* 103:

அர்த்தமாகதி: *[[சமன் சூத்தம்]]* 125:

## மேற்கோள்கள்


## வெளியிணைப்புகள்
* An Illustrated Ardha-Magadhi Dictionary

பகுப்பு:பிராகிருத மொழிகள்
பகுப்பு:பிகாரின் வரலாறு
திருநின்றவூர் நகராட்சி

**திருநின்றவூர் நகராட்சி**, தமிழ்நாட்டின் திருவள்ளூர் மாவட்டம், ஆவடி வட்டத்தில் உள்ள திருநின்றவூர் பேரூராட்சி 16 அக்டோபர் 2021 அன்று நகராட்சியாக உருவாக்குவதற்கான அரசாணையை  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
* தமிழக நகராட்சிகள்

## மேற்கோள்கள்

பகுப்பு:திருவள்ளூர் மாவட்டத்தில் உள்ள நகராட்சிகள்
லீ ஜங் ஜே

**லீ ஜங் ஜே** () (பிறப்பு: திசம்பர் 15, 1972) என்பவர் தென் கொரிய நாட்டு நடிகர் மற்றும் வடிவழகர் ஆவார். இவர் ஆரம்பத்தில் ஒரு வடிவழகராக பணி புரிந்தார், பின்னர் 1994 ஆம் ஆண்டு ஃபீலிங்ஸ் என்ற தொடர் மூலம் நடிகராக அறிமுகமானார்.
அதைத் தொடர்ந்து தி தியேவ்ஸ் (2012), பிக் மேட்ச் (2014), டிக் டொக் (2016), ஆபரேஷன் கிராமிட்டே (2016), ட்ரடே யுவர் லவ் (2019) போன்ற  பல திரைப்படங்களில் நடித்துள்ளார். இவர் 2021 ஆம் ஆண்டு நெற்ஃபிளிக்சு தொடரான இசுக்விட் கேம் என்ற தொடரில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பார்க் கே சூ

**பார்க் கே சூ** () (பிறப்பு: நவம்பர் 21, 1981) என்பவர் தென் கொரிய நாட்டு நடிகர் ஆவார். இவர் பிளேபுக் பிரிசன் (2017-2018) மற்றும் இசுக்விட் கேம் (2021) போன்ற தொலைக்காட்சித் தொடர்களில் நடித்ததன் மூலம் மிகவும் பிரபலமானவர்.

## ஆரம்பகால வாழ்க்கை
பார்க் நவம்பர் 21, 1981 ஆம் ஆண்டில் ஜியோங்கி மாகாணத்தில் உள்ள சுவொன் என்ற ஊரில் பிறந்து வளர்ந்தார். 2007 இல் மிஸ்டர் லாபி என்ற இசை நாடக மேடைகளில் தோன்றினார். அதைத் தொடர்ந்து அன்னபூர்ணா என்ற பிற இசை நாடக நிகழ்ச்சிகளிலும் தோன்றியுள்ளார்.

## தனிப்பட்ட வாழ்க்கை
பார்க் சனவரி 14, 2019 அன்று தனது நீட்ட நாள் காதலியை திருமணம் செய்துகொண்டார். அதைத் தொடர்ந்து செப்டம்பர் 29, 2021 அன்று இருவருக்கும் ஒரு மகன் பிறந்தார். தாய் மற்றும் குழந்தை இருவரும் நலமாக இருப்பதாகவும் பார்க் நிறுவனம் அறிவித்துள்ளது.

## மேற்கோள்கள்

## வெளி இணைப்புகள்
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:நாடக நடிகர்கள்
வி கா ஜோன்

**வி கா ஜோன்** () (பிறப்பு: ஆகத்து 5, 1991) என்பவர் தென் கொரிய நாட்டு நடிகர் மற்றும் வடிவழகர் ஆவார். ஜோன் ஆகத்து 5, 1991 ஆம் ஆண்டில் தெற்கு ஜியோலா மாகாணத்தில் உள்ள வாண்டோ கவுண்டியில் பிறந்தார்.

இவர் 2012 இல் பீஸ் இன் தேம் என்ற குறும்படத்தின் மூலம் நடிகராக அறிமுகமானார். அதைத் தொடர்ந்து காயின் லாக்கர் கேர்ள் (2015), பேட் கைஸ் அல்வய்ஸ் டை (2015), கேர்ள் காப்ஸ் (2019), மிட்னயிட் (2021) போன்ற திரைப்படங்களிலும் குட் பாய் மிஸ்டர் பிளாக் (2016), மை கோல்டன் லைப் (2017), 18 அகைன் (2020), இசுக்விட் கேம் (2021), கியோங்சியோங் கிரியேச்சர் (2023) போன்ற தொடர்களிலும் நடித்ததன் மூலம் அறியப்படும் நடிகர் ஆனார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
மாகதிப் பிராகிருதம்

**மாகதிப் பிராகிருதம்** (மாகதி) என்பது பாலி மற்றும் சமசுகிருதத்தின் வீழ்ச்சிக்குப்பின் பண்டைய இந்தியாவில் வழங்கி வந்த எழுத்து மொழிகளான மூன்று நாடகப் பிராகிருத மொழிகளில் ஒன்றாகும். இது முற்கால வேதச் சமக்கிருத மொழியைப் பிரதியீடு செய்த வட்டார நடு இந்தோ-ஆரிய மொழிகளுள் ஒன்றாகும். இன்றைய கிழக்கு இந்தியா, வங்காளத்தேசம் மற்றும் நேபாளம் ஆகியவற்றை உள்ளடக்கிய கிழக்கு இந்தியத் துணைக்கண்டப்பகுதிகளில் மாகதிப் பிராகிருதம் பேசப்பட்டு வந்தது. இது தற்கால வங்காளம், பிகார், கிழக்கு உத்தரப்பிரதேசம் ஆகிய பகுதிகளில் பேசப்பட்டு வந்ததுடன், சில நாடகங்களில் பேச்சு வழக்கு உரையாடல்களில் பயன்படுத்தப்பட்டது. இம்மொழி, முக்கிய சமயத் தலைவர்களாகிய கௌதம புத்தர் மற்றும் மகாவீரர் ஆகியோரால் பேசப்பட்ட மொழியாக நம்பப்படுவதோடு மகத மகாசனபதம் மற்றும் மௌரியப் பேரரசின் அரசவை மொழியாகவும் பயன்படுத்தப்பட்டது. சில அசோகர் கல்வெட்டுக்கள் இம்மொழியில் எழுதப்பட்டுள்ளன.

மாகதிப் பிராகிருதம் பிற்காலத்தில் கிழக்கு இந்தோ-ஆரிய மொழிகளாக உருவெடுத்தது, அவையாவன:
*வங்காளி-அசாமிய மொழிகள்
*பிகாரி
*அல்பிக்கு
*ஒடியா'''

## மேற்கோள்கள்

## வெளியிணைப்புகள்
* Jain Agams
* Jainism in Buddhist Literature
* 

பகுப்பு:இந்தோ-ஆரிய மொழிகள்
பகுப்பு:பிராகிருத மொழிகள்
டாக்கா மத்திய சிறை

**டாக்கா மத்திய சிறை** (*Dhaka Central Jail*) வங்காளதேசத்தின் 
கேரனிகஞ்ச் துணை மாவட்டத்தில் இருக்கும் ராசேந்திரபூர் கிராமம், தேகாரியா ஒன்றியத்தில் அமைந்துள்ளது.  2016 ஆம் ஆண்டு ஏப்ரல் மாதம் 10 ஆம் தேதியன்று இச்சிறை  திறக்கப்பட்டது. 
டாக்கா மத்திய சிறை 31 ஏக்கர் பரப்பளவில் கட்டப்பட்டுள்ளது. இங்கு 4590 சிறைக் கைதிகளை  சிறை வைக்கமுடியும்.  12 கிலோமீட்டர் தொலைவிலுள்ள  பழைய டாக்கா மத்திய சிறையிலிருந்த கைதிகள் 2016 ஆம் ஆண்டு சூலை மாதத்தில் இங்கு மாற்றப்பட்டனர்.   சிறை திறக்கப்பட்டதில் இருந்து இச்சிறையில் எரிவாயு இணைப்புகள் இல்லாமல் விறகு பயன்படுத்தி உணவு சமைக்க வேண்டிய சிக்கல், மோசமான நீர் இணைப்புகள் மற்றும் பார்வையாளர் மையத்தில் இடப்பற்றாக்குறை உள்ளிட்ட பல சிக்கல்கள் இருந்து வருகின்றன. 

## மேற்கோள்கள்

பகுப்பு:வங்காளதேசம்
வி. இராமசாமி (திமுக)

**வி. இராமசாமி** (*V. Ramaswamy*) என்பவர் இந்திய அரசியல்வாதி ஆவார். இவர் 1996 தேர்தலில் பண்ருட்டி தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழகத்தினை (திமுக) சார்ந்தவர் ஆவார்.

## மேற்கோள்கள்

 
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
கருக்கமரன அள்ளி

**கருக்கமரன அள்ளி** (*Karukkamaranhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643270. இந்த ஊரானது காட்டம்பட்டி ஊராட்சிக்கு உட்பட்டது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 29, மொத்த மக்கள் தொகைகள் 125 ஆகும். இதில் 67 ஆண்களும், 58 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கருக்கன அள்ளி

**கருக்கன அள்ளி** (*Karukkanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு  உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643204. இந்த ஊரானது ஜக்கசமுத்திரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 916, மொத்த மக்கள் தொகைகள் 3,734 ஆகும். இதில் 1,930 ஆண்களும், 1,804 பெண்களும் அடங்குவர்.

## ஊரில் உள்ள கோயில்கள்
* கருக்கன அள்ளி ரங்கசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கங்காச்சாரா சேக் அசீனா பாலம்

**கங்காச்சாரா சேக் அசீனா பாலம்** (*Gangachara Sheikh Hasina Bridge*) வங்காளதேசத்தில் உள்ள ரங்க்பூர் மாவட்டத்தின் துணை மாவட்டமான கங்காச்சாராவில் அமைந்துள்ளது. இலால்மோனிராட்டு - ரங்க்பூர் நெடுஞ்சாலையில் டீசுட்டா ஆற்றின் மேல் இப்பாலம் கட்டப்பட்டுள்ளது. பாலத்தின் கட்டுமானப் பணிகள் 2007 ஆம் ஆண்டு முதல் 2012 ஆம் ஆண்டு சூன் மாதம் வரை நீடித்தது. கங்காச்சாரா சேக் அசீனா பாலத்தை வங்கதேச பிரதமர் 2012 ஆம் ஆண்டு செப்டம்பர் 20 ஆம் தேதியன்று  திறந்து வைத்தார். இப்பாலம் 650 மீட்டர் நீளமும் 12.1 மீட்டர் அகலமும் கொண்டது. 15 இடைவெளிகள் கொண்ட 16 தூண்களால் இப்பாலம் கட்டப்பட்டுள்ளது. பாலம் கட்டுமானத்தின் மொத்த செலவு 1.2209 பில்லியன் டாக்காகள் ஆகும். 60 மீட்டர் அகலத்துடன் ஓடும் ஆற்றை 2.29 கிலோமீட்டர் தொலைவில் சாலை மூலம் அணுகமுடியும்.

## மேற்கோள்கள்

பகுப்பு:வங்காளதேசம்
பெசாவர் மத்திய சிறை

**பெசாவர் மத்திய சிறை**  (*Central Prison Peshawar*) பாக்கித்தான்  நாட்டின் கைபர் பக்துன்வா மாகாணத்தில்  உள்ள பெசாவரில் உள்ள ஒரு சிறைச்சாலையாகும்.    இந்த சிறைச்சாலை பெசாவர் நகரத்தில் உயர் நீதிமன்றம் மற்றும் கைபர் பக்துன்வா  மாகாண சட்டமன்றம் போன்ற முக்கியமான கட்டிடங்களுக்கு அடுத்ததாக அமைந்துள்ளது. 

## பயங்கரவாத எதிர்ப்பு நடவடிக்கைகள்
2014 பெசாவர் பள்ளி படுகொலைக்குப் பிறகு தீவிரவாதத் தாக்குதல்களைத் தடுக்க மேலும் தொடர் பாதுகாப்பு நடவடிக்கைகள் எடுக்கப்பட்டன. சிறை வளாகத்தை சுற்றி ஒரு இரும்பு சுவர் கட்டப்பட்டது.  பாதுகாப்பை பலப்படுத்த உயரடுக்கு இராணுவ படைகள் அழைக்கப்பட்டன. போலி தடுப்பூசி பிரச்சாரத்தின் மூலம் ஒசாமா பின்லேடனை கண்டுபிடிக்க மத்திய உளவுத்துறைக்கு உதவி செய்ததாக குற்றம் சாட்டப்பட்ட மருத்துவர் சகில் அப்ரிடி மற்றும் தெரீக்-இ-நஃபாசு-இ-சரியத்-இ-முகமதி குழுவின் தலைமை மதகுரு  சூஃபி முஹம்மது உட்பட முக்கிய கைதிகள் இங்கு சிறை வைக்கப்பட்டிருந்தனர்.  இவர் தெரீக்-இ-நஃபாசு-இ-சரியத்-இ-முகமதி குழுவின் தாலிபான் தலைவர் மவுலானா பசுலுல்லாவின் சட்ட விரோதமான மாமனார் ஆவார். 

## கபாப் கடை சம்பவம்
முழுமையாக செயல்பட்டுக் கொண்டிருந்த  கபாப் கடை  ஒன்று சியோ செய்திகள் தொலைக்காட்சியால்  அம்பலமானது. சிறையின் மிக முக்கியமான பகுதியில் ஒரு கபாப் கடை எப்படி இயங்குகிறது என்பதை விசாரிக்க பெசாவர் காவல்துறை  கைபர் பக்துன்வா உள் பாதுகாப்பு அமைப்பிற்கு கடிதம் எழுதியது.  

## மேற்கோள்கள்

 
பகுப்பு:பாக்கித்தானிலுள்ள சிறைச்சாலைகள்
பாசுபீன் தெலூரைடு

**பாசுபீன் தெலூரைடு** (*Phosphine telluride*) R3PTe என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு வகை சேர்மமாகும். மூலக்கூற்று வாய்ப்பாட்டிலுள்ள R  என்பது ஆல்கைல் அல்லது அரைல் குழுக்களைக் குறிக்கிறது. கட்டமைப்பில் இவ்வகைச் சேர்மங்கள் பாசுபீன் ஆக்சைடுகள், பாசுபீன் சல்பைடுகள் மற்றும் பாசுபீன் செலீனைடுகளின் கட்டமைப்புகளை ஒத்த சேர்மங்களாகக் கருதப்படுகின்றன.  இத்தொடரில் இடம்பெற்றுள்ள மற்ற சேர்மங்களைப் போல அல்லாமல் பாசுபீன் தெலூரைடுகள் நிலையற்று சால்கோசனை இழக்கின்றன. இருப்பினும் பல சேர்மங்கள் எக்சு கதிர் படிகவியல் நுட்பத்தால் அடையாளப்படுத்தப்படுகின்றன. இதன்படி நான்முகி பாசுபரசு மையமும் பாசுபரசு-தெலூரைடு பிணைப்பு நீளம் 236 பைக்கோமீட்டர்கள் கொண்ட அமைப்பும் பாசுபீன் தெலூரைடுகளில் உள்ளன.  பெரும்பாலான பாசுபரசு தெலூரைடுகள் நிறமற்ற திண்மங்களாகும். 
## மேற்கோள்கள்

பகுப்பு:தெலூரைடுகள்
பகுப்பு:கரிமபாசுபேன்கள்
பாக்கித்தான் பிரதமர் அலுவலகம்

**பாக்கித்தான் பிரதமர் அலுவலகம்** (**Prime Minister's Office)** பாகித்தானின் பிரதமர் பணிபுரியும் முதன்மை பணியிடமாகும்.   பாக்கித்தான் பிரதமரின் முதன்மை செயலாளர் இவ்வலுவலகத்தின்  தலைவராக உள்ளார்.  தற்போது அசம் கான் பாக்கித்தான் பிரதமரின் முதன்மை செயலாளராக  பதவியில் உள்ளார். பிரதம மந்திரிசபைக்கான கொள்கைகளை வகுத்தல், அதன் அமைச்சரவை கூட்டங்களை நடத்துதல் மற்றும் அமைச்சரவையின் கொள்கையை செயல்படுத்துவதை மேற்பார்வையிடுதல் மற்றும் அலுவலகத்தை மேற்பார்வை செய்வது ஆகியவற்றுக்கு இந்த அலுவலகம்  பொறுப்பாகும். கூடுதலாக, இது மற்ற அரசாங்க அமைப்புகளான நேரடியாக பிரதமருக்கு அறிக்கை அளிக்கும் துறைகளுக்கும் பொறுப்பு வகிக்கிறது. 

பிரதமர் அலுவலகம் பாக்கித்தானின் இசுலாமாபாத்து நகரத்தின் சிவப்பு மண்டலத்தில் அமைந்துள்ளது.  சிவப்பு மண்டலத்தில் அரசுத் துறை கட்டடங்களும் இராணுவ கட்டடங்களும் அமைந்துள்ளன

## மேற்கோள்கள்

 
பகுப்பு:பாக்கித்தானின் பிரதமர்கள்
பகுப்பு:இஸ்லாமாபாத் தலைநகரப் பிரதேசம்
மெஹந்தி சர்க்கஸ்

***மெஹந்தி சர்க்கஸ்***  (*Mehandi Circus*) என்பது 2019 ஆம் ஆண்டு வெளியான இந்திய தமிழ் - மொழி அதிரடி காதல் நாடகத் திரைப்படமாகும். ராஜு முருகன் எழுதிய இதனை இவருடைய மூத்த சகோதரரான சரவண ராஜேந்திரன் இயக்கியிருந்தார். இந்தப் படத்தில் புதுமுகம் மாதம்பட்டி ரங்கராஜ் முக்கிய கதாபாத்திரத்திலும், சுவேதா திரிபாதி தமிழ்த் திரையுலகில் அறிமுக கதாநாயகியாகவும்,  விக்னேஷ்காந்த், வேல ராமமூர்த்தி ஆகியோர் துணை வேடங்களில் நடித்திருந்தனர். ஷான் ரோல்டன் இப்படத்துக்கு இசையமைத்துள்ளார், செல்வகுமார் எஸ்.கே ஒளிப்பதிவாளராகவும், மாநகரம் படப் புகழ் பிலோமின் ராஜ் படத்தொகுப்பாளராகவும் பணியாற்றினர். இந்த படத்தை கே. இ. ஞானவேல் ராஜா தனது  ஸ்டுடியோ கிரீன் தயாரிப்பு நிறுவனத்தின் கீழ் தயாரித்திருந்தார். இந்த படம் விமர்சகர்களிடையேயும், பொதுப் பார்வையாளர்களிடமிருந்து நேர்மறையான விமர்சனங்களைப் பெற்றது.

## நடிப்பு

* ஜீவாவாக மாதம்பட்டி ரங்கராஜ்
* மெஹந்தியாக சுவேதா திரிபாதி 
* பாதிரியார் அமலதாஸாக வேல ராமமூர்த்தி 
* ஜீவாவின் நண்பராக விக்னேஷ்காந்த்
* ராஜாங்கமாக ஜி. மாரிமுத்து 
* ஜாதவ்வாக அங்கூர் விகால்
* மெஹந்தியின் தந்தையாக சன்னி சார்லஸ்
* மெஹந்தி மற்றும் ஜாதவ்வின் மகளாக பூஜா தம்பே

## மேற்கோள்கள்

## வெளி இணைப்புகள்
* 
பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
ராட்சசி (2019 திரைப்படம்)

**ராட்சசி** (*Raatchasi*) என்பது 2019 ஆம் ஆண்டு வெளியான இந்தியத் தமிழ் மொழி குழந்தைகள் சமூக நாடகத் திரைப்படமாகும். சையத் கெளதம்ராஜ் எழுதி இயக்கிய இந்தப் படம் டிரீம் வாரியர் பிக்சர்ஸ் பதாகையின் கீழ் எஸ். ஆர். பிரகாஷ்பாபு, எஸ். ஆர். பிரபு தயாரித்திருந்தார். இந்த படத்தில் ஜோதிகா முக்கியக் கதாபாத்திரத்தில் நடித்துள்ளார். ஹரீஷ் பேரடி, பூர்ணிமா பாக்கியராஜ், சத்யன், நாகினீடு, அருள்தாஸ் ஆகியோர் துணை வேடங்களில் நடித்துள்ளனர். படத்துக்கு ஷான் ரோல்டன் இசையமைத்துள்ளார். பிலோமின் ராஜ் படத் தொகுப்பையும், கோகுல் பெனாய் ஒளிப்பதிவையும் மேற்கொண்டிருந்தனர். 5 சூலை 2019 அன்று படம் வெளியானதும், நேர்மறையான விமர்சனங்களைப் பெற்றது.

இந்த படம் 2020இல் கோல்ட்மினாஸ் டெலிஃபிலிம்ஸால் இந்தியில் *மேடம் கீதா ராணி* என மொழி மாற்றம் செய்யப்பட்டு வெளியிடப்பட்டது. இது யூடியூபில் நல்ல வரவேற்பைப் பெற்றது. 9 மாதங்களுக்குள் 180 மில்லியனுக்கும் அதிகமான பார்வைகளைப் பெற்றது.

## ஒலிப்பதிவு
சீன் ரோல்டன் இசையமைத்த படத்தின் 5 பாடல்களைக் கொண்ட இசை, 20 சீன் 2019 அன்று வெளியிடப்பட்டது. பாடல்களை யுகபாரதி, தனிக்கொடி, சீன் ரோல்டன், சை. கௌதம்ராஜ் ஆகியோர் எழுதியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
மட்டி உழுவை

**மட்டி உழுவை**  அல்லது **படங்கன்** (*Rhina ancylostoma*) என்பது ஒரு வகை  திருக்கை  இன மீன் ஆகும். இது ரினிடே குடும்பத்தைச் சேர்ந்தது. இதன் பரிணாம உறவுகள் குறித்த கருத்து முழுமையாக தீர்வுகாணப்படவில்லை. இருப்பினும் இது உண்மையில் உழுவை மற்றும் திருக்கை போன்றவற்றுடன் தொடர்புடையதாக இருக்கலாம் என்று கருதப்படுகிறது. இந்த அரிய மீன் இனம் மேற்கு இந்தோ பசிபிக்கின் வெப்பமண்டல கடலோரப் பகுதி நீரில்  வரையிலான ஆழத்தில் பரவலாக காணப்படுகிறது. தோற்றத்தில் மிகவும் தனித்துவமான,  *மட்டி உழுவை*  அகன்ற, தடித்த உடலமைப்பைக் கொண்டது. மேலும் அரை வட்டமான வாய் மற்றும் சுறா போன்ற பெரிய  முதுகு துடுப்பையும், வால் துடுப்பையும் கொண்டது .  மேலும் இதன் முகம் மற்றும் தலையின் பின்புறத்திலும் பல முட்கள் நிறைந்த முகடுகள் உள்ளன. இதன் உடலானது வெளிறிய சாம்பல் முதல் பழுப்பு நிறத்தில் இருக்கும். இதன் உடலில் பல வெள்ளை புள்ளிகள் காணப்படுகின்றன. இதன் முதுகுத்துடுப்புகள் சுறாவின் துடுப்புகள் போல உயரமானவை. வலிமையான வால், சுறா போன்ற பின்பாதி கொண்டது. இதன் இரண்டாவது முதுகு துடுப்பு முதல் துடுப்பைவிட சிறியது. இதன் பக்கத் துடுப்புகள் நீலவிளிம்பிட்ட கரும்புள்ளிகளைக் கொண்டுள்ளன. இந்த பெரிய மீன் இனம் 2.7 மீ (8.9 அடி) நீளமும் 135 கிலோ (298 பவுண்ட்) எடைவரை எட்டும்.

பொதுவாக இந்த மீனானது  கடலடி தரைக்கு அருகில் காணப்படும். இது நீருக்கடியில்  மணலும், சேறும் நிறைந்த பகுதிகளை விரும்புகிறது. இது எலும்பு மீன்கள், ஓடுடைய கணுக்காலிகள், மெல்லுடலிகளை வேட்டையாடி உண்ணும். இந்த இனம் இரண்டு முதல் பதினொரு குட்டிகளை  பெற்றெடுக்கிறது. கருவில் உள்ள இளம் உயிரிக்கு முட்டையின் மஞ்சள் கரு உணவாக பயன்படுகிறது. பன்னாட்டு இயற்கைப் பாதுகாப்புச் சங்கம் (ஐயுசிஎன்) *மட்டி உழுவையை* அழியவாய்ப்பு இனமாக மதிப்பிட்டுள்ளது. ஏனெனில் இது அதன் மதிப்புமிக்க துடுப்புகள், இறைச்சிக்காக நாட்டுமீனவர்களாலும், வணிக மீன்பிப்பாளர்களாலும் பரவலாகப் பிடிக்கப்படுகிறது. இதன் வாழ்விட சீரழிவு போன்றவற்றால்  இந்த உழுவைகளின் உயிர்வாழ்வு சவாலாக மாறியுள்ளது. இந்த உழுவைகள் உயிருடன் பிடிக்கபட்டு மீன் காட்சி சாலைகளில் வளர்க்க ஏற்றதால் மீன்காட்சி சாலைகளில் காட்சிப்படுத்தப்படுகின்றது.

## குறிப்புகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:மீன்கள்
எதற்கும் துணிந்தவன்

***எதற்கும் துணிந்தவன்*** (*Etharkkum Thunindhavan: ET*) பாண்டிராஜ் எழுதி இயக்கி சன் பிக்சர்ஸ் தயாரிப்பில் உருவாகி 2022-இல் வெளியான இந்தியத் தமிழ் அதிரடி நாடகத் திரைப்படமாகும். இந்த படத்தில் சூர்யா, வினய் , பிரியங்கா அருள் மோகன் ஆகியோர் முக்கிய வேடங்களில் நடித்துள்ளனர். சத்யராஜ், சரண்யா

பொன்வண்ணன், சூரி , எம். எசு. பாசுகர் ஆகியோர் துணை வேடங்களில் நடித்துள்ளனர். படத்திற்கு டி. இமான் இசையமைத்துள்ளார். ஒளிப்பதிவை ஆர். ரத்னவேலு கையாண்டுள்ளார். படம் 22 மார்ச்சு 2022 அன்று வெளியிடப்பட்டது.

## நடிப்பு

* சூர்யா - கண்ணபிரான்
* வினய்  - இன்பா
* ஆதினியாக பிரியங்கா அருள் மோகன் 
* சத்யராஜ் 
* கனல் கண்ணன் - சிறப்புத் தோற்றம் 
* சரண்யா பொன்வண்ணன்  - கோசலை கண்ணபிரான் தாய் 
* சூரி 
* எம். எசு. பாசுகர் 
* ஜெயப்பிரகாசு 
* தேவதர்சினி  - அஞ்சுமணி ஆதினியின் தாய் 
* சுப்பு பஞ்சு அருணாச்சலம் 
* இளவரசு 
* ரெடின் கிங்ஸ்லி 
* தங்க துரை 
* கேபிஒய் ராமர் 
* சரண் சக்தி 
* சிபி புவனா சந்திரன் 
* ஆகாஷ் பிரேம்குமார் 

## சான்றுகள்

## வெளி இணைப்புகள்
* 

பகுப்பு:கொலைகள் பற்றிய திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2022 தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கத்துக்குட்டி

***கத்துக்குட்டி*** (*Kaththukkutti*) என்பது 2015ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். ஆர். சரவணன் இயக்கத்தில், ராம்குமார் தயாரித்திருந்த இந்த படத்தில் நரேன் , சிருஷ்டி டங்கே ஆகியோர் முக்கிய வேடங்களில் நடித்துள்ளனர். சூரி மற்றொரு முக்கியக் கதாபாத்திரத்தில் நடிக்கிறார். படம் அக்டோபர் 2015இல் வெளியாகி நேர்மறையான விமர்சனங்களை பெற்றது. ஆனால் பார்வையாளர்களிடமிருந்து குறைந்த வரவேற்பே கிடைத்தது.

## நடிப்பு

* அறிவழகனாக  நரேன்
* புவனாவக சிருஷ்டி டங்கே 
* அறிவழகனின் தாயாராக துளசி 
* ராஜா
* மாறன்
* வி. ஞானவேல்
* கே. ஜி. மோகன்
* காதல் சரவணன்
* தேனி முருகன்
* நாதசுவரம் கண்ணன்
* தேவிப்பிரியா
* சந்தியா

## தயாரிப்பு
*[[முகமூடி (திரைப்படம்)|முகமூடி]]* (2012) படத்துக்குப் பிறகு நரேன் அறிமுக இயக்குநர் சரவணனுடன் இணைந்து 2013 ஆம் ஆண்டின் பிற்பகுதியில் படத்தில் நடிக்க ஆரம்பித்தார். இந்த படத்தில் நடிகர்-இயக்குநர் பாரதிராஜாவின் சகோதரர் ஜெயராஜும் நடித்துள்ளார். ஜூன் 2014இல் சந்தியா படத்தில் நடிக்க ஒப்பந்தம் செய்யப்பட்டார். மேலும் படத்தில் சூரிக்கு இரண்டு ஜோடிகளில் ஒருவராக தோன்றுகிறர். மற்றொருவர் தேவிபிரியா.

## ஒலிப்பதிவு
படத்துக்கு இசையமைப்பாளர் அருள்தேவ் இசையமைத்துள்ளார்.

## வரவேற்பு
சிஃபி  "கத்துக்குட்டியின் ஒரே பிரச்சனை குறைந்த தயாரிப்பு தரம், இசை, ஒளிப்பதிவு, படத்தொகுப்பு ஆகியவை  சராசரியாகவே இருக்கிறது. ஆயினும்கூட, படம் அதன் நல்ல தருணங்களைக் கொண்டுள்ளது. ஒரு முறை பார்க்கலாம். நீங்கள் ஏமாற்றமடைய மாட்டீர்கள். படத்தை "சராசரிக்கு மேல்" என்று விவரித்தது.
 
## சான்றுகள்

## வெளி இணைப்புகள்
*Kaththukkutti Website

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
நேதனியல் எட்வர்ட் கிண்டர்ஸ்லி

**நேதனியல் எட்வர்ட் கிண்டர்ஸ்லி** (2 பிப்ரவரி 1763 – 16 பிப்ரவரி 1831) பிரித்தானிய கிழக்கிந்திய நிறுவனத்திற்குப் பணியாற்றிய ஆங்கிலேய குடிமுறை அரசுப்பணி அதிகாரியாவார். இவர் 1794-இல் திருக்குறளை ஆங்கிலத்தில் மொழிபெயர்த்த முதல் மொழிபெயர்ப்பாளராக அறியப்படுகிறார்.

## வாழ்க்கைக் குறிப்பு
நேதனியல் எட்வர்ட் கிண்டர்ஸ்லி இங்கிலாந்தின் நார்ஃபோக் மாகாணத்திலுள்ள கிரேட் யர்மவுத்தில் நேதனியல் கிண்டர்ஸ்லி மற்றும் ஜெமிமா விக்ஸ்டெட் தம்பதியருக்குப் பிறந்தார். இவர் ஹன்னா பட்டர்வொர்த் என்ற பெண்மணியை ஜூலை 3, 1786-இல் மணந்தார். இவரது திருமணம் இந்தியாவில் தமிழ்நாட்டிலுள்ள தங்கர்நாயக்புரம் என்ற ஊரில் நடந்தது. இவர்களுக்கு சர் ரிச்சர்ட் டாரின் கிண்டர்ஸ்லி (பிறப்பு: 5 அக்டோபர் 1792; இறப்பு: 22 அக்டோபர் 1879) மற்றும் நேதனியல் வில்லியம் கிண்டர்ஸ்லி (பிறப்பு: 1794; இறப்பு: 3 டிசம்பர் 1844) என்ற இரு மகன்கள் இருந்தனர்.

கிண்டர்ஸ்லி 18 பிப்ரவரி 1831 அன்று தனது 68-வது வயதில் இங்கிலாந்தின் பக்கிங்ஹாம்ஷயர் மாகாணத்தில் உள்ள லிட்டில் மார்லோ என்ற ஊரில் இறந்தார்.

## படைப்புகள்
நேதனியல் எட்வர்ட் கிண்டர்ஸ்லி 1794-ஆம் ஆண்டில் தனது "ஸ்பெசிமன்ஸ் ஆஃப் ஹிந்து லிட்டரேச்சர்" (Specimens of Hindoo Literature) என்ற நூலில் "வள்ளுவர் குறளின் பகுதிகள் அல்லது, ஞானக் பெருங்கடல்" ("Extracts from the Teroo-Vaulaver Kuddul, or, The Ocean of Wisdom") என்ற அத்தியாயத்தில் முதன்முறையாக திருக்குறளை ஆங்கிலத்தில் மொழிபெயர்த்து வெளியிட்டார். இதில் குறளின் முதற்பகுதியான அறத்துப்பாலின் முதல் சில அதிகாரங்களை மட்டுமே மொழிபெயர்த்து இருந்தார்.

## மேற்கோள்கள்

## மேலும் பார்க்க
* Henry Davidson Love. (1913). *Indian Records Series Vestiges of Old Madras 1640-1800* (4 vols.). New Delhi: Mittal Publications.
* N. E. Kindersley. (1794). *Specimens of Hindoo Literature*: Consisting of Translations, from the Tamoul Language, of Some Hindoo Works of Morality and Imagination, with Explanatory Notes. London: W. Bulmer and Company (sold by F. Wingrave, successor to Mr. Nourse). 335 pp.

பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
விழும் மனிதன் ஓவியம்

**விழும் மனிதன் ஓவியம்** (Falling Man (painting)  என்பது  1950 ஆம் ஆண்டு  செருமன் நாட்டைச் சேர்ந்த ஓவியர் மேக்சு பெக்மான் என்பவர் வரைந்த ஓவியமாகும்.  20 ஆம் நூற்றாண்டின் தொடக்கத்தில் அகநிகழ்வுகளை  புதுமையான முறையில் புலப்படுத்தும் கலைஞர்கள் வெளிப்பாட்டியக் கலைஞர்கள் என்று வகைப்படுத்தப்பட்டனர். மேக்சு பெக்மான் இப்பெயரையும் இவ்வியக்கத்தையும் நிராகரித்தார்  என்றாலும் இவரை வெளிப்பாட்டியக் கலைஞர் என்றே அப்போது அடையாளப்படுத்தப்பட்டார். மேக்சு பெக்மான் (1884-1950). இரண்டாம் உலகப் போரின்போது நாட்சி  செருமனியிலிருந்து  வெளியேறியதைத் தொடர்ந்து இவர் அமெரிக்காவில் வாழ்ந்தபோது  வாழ்க்கையின் இறுதி ஆண்டில் இந்த ஓவியத்தை பெக்மான் உருவாக்கினார். 

விழும் மனிதன்  ஓவியம் இப்போது வாசிங்டன் டிசியில் உள்ள தேசிய கலைக்கூடத்தின்  நிலையான தொகுப்பில் வைக்கப்பட்டுள்ளது. 

2001 ஆம் ஆண்டு செப்டம்பர் மாதம் 11 ஆம் தேதியன்று உலக வர்த்தக மைய கோபுரத்திலிருந்து விழுந்த மற்றும் அழிந்த நபர்களை இந்த ஓவியத்தில் குதிக்கும் நபர்கள் முன்னறிவிப்பு செய்வது போல் உள்ளதாகக் கருதப்படுகிறது. அதே  நியூயார்க்கு நகரத்தில் தெளிவான மேகமற்ற வானம் போன்ற அமைப்பில் ஓவியம் வரையப்பட்டது என்பது குறிப்பிடத்தக்கதாகும்.

பெக்மானின் விழும் மனிதன் ஓவியம் அவருடைய இசைத்துறை ஆக்கப்படைப்புகளின் முன்னுரை என சொல்லப்படுகிறது. 1943-1944 ஆம் ஆண்டு காலத்தில் பெக்மான் வரைந்த ஓவியங்கள் சிலவற்றில் இத்தகைய குதிக்கும் நபர்கள் ஓவியம் பல இடங்களில் இடம்பெற்றுள்ளது. 

விழும் மனிதன் ஓவியம் நியூயார்க்கு நகரத்தின் பெருநகரக் கலை அருங்காட்சியகத்தில் நடைபெற்ற 2016-17 ஆம் ஆண்டு கண்காட்சியில் சேர்க்கப்பட்டது. 

## மேற்கோள்கள்

 

பகுப்பு:ஓவியங்கள்
ஜெய் பீம் (திரைப்படம்)

***ஜெய் பீம்*** (*Jai Bhim*) 2021 நவம்பர் 2 ஆம் தேதி வெளியான இந்திய தமிழ் மொழி சட்ட நாடகத் திரைப்படமாகும். டி. செ. ஞானவேல் இயக்கிய இப்படத்தை 2டி என்டேர்டைன்மென்ட் நிறுவனம் தயாரித்துள்ளது. இந்த படத்தில் சூர்யா, பிரகாஷ் ராஜ், ரஜிஷா விஜயன், லிஜோமோல் ஜோஸ் ஆகியோர் நடித்துள்ளனர்.

1993இல் நடந்த ஒரு நிஜ வாழ்க்கை சம்பவத்தின் அடிப்படையில், இது இருளர் சாதியைச் சேர்ந்த செங்கேணி மற்றும் ராஜாக்கண்ணு தம்பதியினரைப் பின்தொடர்கிறது. ராஜாகண்ணு திட்டமிட்டு காவலர்களால் தாக்கப்படுகிறார். செய்யாத தப்பை ஒப்புக்கொள்ள வற்புறுத்தப்படுகிறார். பின்னர் காவல் நிலையத்தில் அவர் காணாமல் போகிறார். செங்கேணி தனது கணவருக்கு நீதி கிடைக்க வழக்கறிஞர் சந்துருவின் (சூர்யா) உதவியை நாடுகிறார்.

ஏப்ரல் 2021இல் அதிகாரப்பூர்வ அறிவிப்பைத் தொடர்ந்து, படம் அந்த மாதத்தில் முதன்மை புகைப்படம் எடுக்கத் தொடங்கியது. பல காட்சிகள் சென்னை மற்றும் கொடைக்கானலில் படமாக்கப்பட்டன. கோவிட்-19 தொற்றுநோய் காரணமாக தயாரிப்பு நிறுத்தப்பட்டு ஜூலை 2021 இல் படப்பிடிப்பு மீண்டும் தொடங்கி, செப்டம்பரில் நிறைவடைந்தது. எஸ். ஆர். கதிர் படத்தின் ஒளிப்பதிவையும், பிலோமின் ராஜ் படத்தொகுப்பையும் கையாண்டுள்ளனர். படத்திற்கு ஷான் ரோல்டன் இசையமைத்துள்ளார்.

## நடிகர்கள்
* சூர்யா - கே. சந்துரு 
* லிஜோமோல் ஜோஸ் - செங்கேணி 
* கே. மணிகண்டன் - ராசாக்கண்ணு 
* ரஜிஷா விஜயன் - மைத்ரா 
* பிரகாஷ்ராஜ் - ஐ.ஜி. பெருமாள்சாமி 
* ராவ் ரமேஷ் - ஏ.ஜி. ராம் மோகன் 
* குரு சோமசுந்தரம் – அரசு வழக்கறிஞராக செல்லபாண்டியன் 
* எம். எசு. பாசுகர் - சங்கரன் 
*  ஜெயப்பிரகாசு – துணை காவல் துறை இயக்குநர் இராதாகிருஷ்ணனாக 
* சிபி தாமஸ் - காவல் கண்கானிப்பாளர் அசோக் வரதனாக 
* இளவரசு - குணசேகரன் 
* ஜெயராவ் – கதிர்வேல் 
* சுஜாதா - சுப்புலட்சுமி கதிர்வேலாக 
* இரவி வெங்கட்ராமன் - காவல் ஆய்வாளர் பாஷ்யமாக 
* தமிழ் - எஸ்.ஐ. குருமூர்த்தி 
* குமரவேல் - காவல் ஆய்வாளர்ஆல்பி ஆண்டனி 
* சூப்பர் குட் சுப்பிரமணி - வீராசாமி 
* பாலஹாசன் - கிருபாகரன் 
* 'ராஜா ராணி' பாண்டியன் - ராஜன்

## வெளியீடு
இந்தத் திரைப்படம் அமேசான் பிரைம் வீடியோவில், தீபாவளிப் பண்டிகைக்கு முன்னதாக, 2 நவம்பர் 2021 அன்று வெளியிட திட்டமிடப்பட்டு சரியான தேதியில் மொத்தம் ஐந்து இந்திய மொழிகளில் வெளியிடப்பட்டது. தமிழில் வெளியானதோடு, தெலுங்கு, மலையாளம், கன்னட, இந்தி மொழிகளிலும் இந்தப் படம் மொழி மாற்றம் செய்யப்பட்டு திரையிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:அமேசான் பிரைம் வீடியோ அசல் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
கஞ்சூர்

**கஞ்சூர்** (*Kanjoor*) கேரள மாநிலம், எர்ணாகுளம் மாவட்டத்தில் ஆலுவா மற்றும் பெரும்பாவூருக்கு அருகில் உள்ள ஒரு சிறிய நகரம் ஆகும். இதன் மக்கட்தொகை 19,712. செயின்ட் செபாஸ்டியன் தேவாலயம் இங்கு அமைந்துள்ளது.

## மேற்கோள்கள்

## வெளி இணைப்புகள்
*lsgkerala.in 

பகுப்பு:எர்ணாகுளம் மாவட்டத்தில் உள்ள நகரங்கள்
கருமத்தம்பட்டி நகராட்சி

**கருமத்தம்பட்டி நகராட்சி**, தமிழ்நாட்டின் கோயம்புத்தூர் மாவட்டம், சூலூர் வட்டத்தில் உள்ள கருமத்தம்பட்டி பேரூராட்சியை, மக்கள் தொகை வளர்ச்சி காரணமாக 16 அக்டோபர் 2021 அன்று நகராட்சியாக உருவாக்குவதற்கான அரசாணையை   தமிழக அரசின்  நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.

## இதனையும் காண்க
* கருமத்தம்பட்டி
*தமிழக நகராட்சிகள்

## மேற்கோள்கள்

 
கோயம்புத்தூர் மாவட்ட நகராட்சிகள்
திட்டக்குடி நகராட்சி

**திட்டக்குடி நகராட்சி**, தமிழ்நாட்டின் கடலூர் மாவட்டம், திட்டக்குடி வட்டத்தில் அமைந்த திட்டக்குடி பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின்  நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.

## இதனையும் காண்க
* திட்டக்குடி
*தமிழக நகராட்சிகள்

## மேற்கோள்கள்

 
பகுப்பு:கடலூர் மாவட்ட நகராட்சிகள்
ஞாயிற்றுக்கிழமை வீட்டில்

வலது|thumb| 1883 இதழிலிருந்து வண்ண விளக்கங்கள் கொண்ட ஒரு பக்கத்தின் எடுத்துக்காட்டு. இயான் 11:25 விவிலியம் வசனத்தின் உரை அல்லி மலர்கள்  மற்றும் பிற அலங்காரங்களால் ஒளிர்கிறது.

**ஞாயிற்றுக்கிழமை வீட்டில்**  (*Sunday at Home*)  என்பது  இலண்டனில்  வெளியிடப்பட்ட ஒரு வார இதழாகும். மதப் பாதை கழகம் என்ற அமைப்பு 1854 ஆம் ஆண்டு இவ்வார இதழை தொடங்கியது. "ஞாயிறு வாசிப்பு " இலக்கிய வகையினத்திற்கு மிக வெற்றிகரமான எடுத்துக்காட்டுகளில் ஒன்றாக இவ்வார இதழ் கருதப்படுகிறது. விலைமலிவான இத்தகைய இதழ்கள் ஞாயிற்றுக்கிழமைகளில் குடும்பங்கள் படிக்க மதநலம் சார்ந்த (அல்லது மதத்தால் ஈர்க்கப்பட்ட) பொழுதுபோக்குகளை வழங்கும் நோக்கம் கொண்ட பத்திரிகைகளாகும். குறிப்பாக இலண்டன் சஞ்சிகை, குடும்ப எரால்டு போன்ற "தீங்கு விளைவிக்கும்" மதச்சார்பற்ற விலைமிகுந்த வாராந்திரிகளுக்கு மாற்றாக ஞாயிற்றுக் கிழமை வீட்டில் வார இதழ் வெளியிடப்பட்டது.

முதலில் இயேம்சு மெக்காலேவும்   பின்னர் டபிள்யூ. இசுடீவன்சாலும் இவ்வாரப் பத்திரிகை வெளியிடப்பட்டது. மக்காலேவும் இசுடிவன்சும் ஓய்வு நேரம் என்ற வாரப்பத்திகையையும் அப்போது வெளியிட்டுக் கொண்டிருந்தார்கள்.  இப்பத்திரிகை ஞாயிற்றுக் கிழமை வீட்டில் பத்திரிகைக்கு இரண்டு ஆண்டுகளுக்கு முன்பு அறிமுகமானதாகும்.  மதப் பாதை கழகமே இதையும் வெளியிட்டு வந்தது. இருப்பினும் *ஞாயிற்றுக்கிழமை வீட்டில்* மிகவும் வெளிப்படையாக மதம் மற்றும் மிகவும் வலுவான விடுமுறைநாள் வாசிப்புக்  கண்ணோட்டம் கொண்டு இருந்தது.  ஓய்வு நேரம் வார இதழ் போலவே ஞாயிற்றுக்கிழமை வீட்டில் இதழிலும் ஒரு பெரிய விளக்கத்தை உள்ளடக்கிய மத புனைகதைகளின் வரிசைப்படுத்தப்பட்ட பகுதியும் இடம்பெற்றது.
 
வாராந்திர வடிவத்திற்கு கூடுதலாக, பத்திரிகை மாதாந்திர பாகங்களில் ஐந்து பென்சு விலையில் வெளியிடப்பட்டது. பின்னர் 1863 ஆம் ஆண்டு 6 பென்சுக்கு உயர்த்தப்பட்டது. ஆண்டு  தொகுதிகளின் விலை சுமார் 5 முதல் 10 வெள்ளி வரை இருந்தது. 
 
1862 ஆம் ஆண்டில் இப்பத்திரிகை வண்ண விளக்கப்படங்களை உள்ளடக்கி வெளியிடப்பட்டது.  இவ்வாறு வண்னத்தில் வெளியான முதல் வாராந்திரி பத்திரிகை என்றும் கருதப்படுகிறது.

1865 ஆம் ஆண்டில் ஞாயிற்றுக் கிழமை வீட்டில்  பத்திரிகை ஆண்டுதோறும் 130,000 பிரதிகள் வெளியிடப்பட்டது.  இந்த எண்ணிக்கை 1875 ஆம் ஆண்டு வரை சீராகவும் அதிகரித்தது.

## மேற்கோள்கள்


## புற இணைப்புகள்

* ஆன்லைன் புத்தகங்கள் பக்கம் வழியாக ஞாயிற்றுக்கிழமை  வீட்டில் வார இதழ் முழு வெளியீடுகளின் காப்பகங்களுக்கான இணைப்புகள்

பகுப்பு:ஐக்கிய இராச்சிய ஊடகங்கள்
கியோ சங் டே

**கியோ சங் டே** () (பிறப்பு: அக்டோபர் 20, 1977) என்பவர் தென் கொரிய நாட்டு நடிகர் ஆவார். இவர் 2021 ஆம் ஆண்டு வெளியான இசுக்விட் கேம் என்ற தொடர்களில் நடித்ததன் மூலம் மிகவும் பிரபலமானவர்.

## ஆரம்ப கால வாழ்க்கை
கியோ அக்டோபர் 20, 1977 ஆம் ஆண்டில்  புசான் நகரில் பிறந்து வளர்ந்தார். இவர் புசான் தேசிய பல்கலைக்கழகத்தில் உருசிய மொழியில் தேர்ச்சி பெற்று பட்டம் பெற்றார். நடிப்புத்துறைக்கு வருவதற்கு முன்பு உருசிய சந்தையில் எல்ஜி நிறுவனத்தின் தொலைக்காட்சிகளை விற்கும் பணியில் இருந்தார். பின்னர் அவர் ஒரு கப்பல் கட்டும் நிறுவனத்தின் திட்டமிடல் மற்றும் ஒருங்கிணைப்பு துறையில் பணிபுரிந்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்